### 24.    Gensidig orientering

**Åbent**

Sagsnr.: 326-2013-59473       J.nr.: 00.01.00           Dokumentnr.:
[adresse]

**Ansøgning om nyt dækcenter ved Hovvejen**

På baggrund af en konkret forespørgsel, har det tekniske
område gennemført en naboorientering vedr. etablering af et dækcenter.
Baggrunden er, at centeret er en virksomhed i miljøklasse 4, hvor
kommuneplanens rammer for det pågældende område kun giver plads til virksomheder
indtil miljøklasse 3.

Kommuneplanen er ikke bindende for borgerne og kommunen har
mulighed for at fravige dens bestemmelser, hvis forholdet vurderes at være af
underordnet betydning for realiseringen af kommuneplanen. På baggrund af den
gennemførte naboorientering har det tekniske område vurderet, at forholdet er
væsentligt, samt at ejendommen ikke er egnet til formålet.

**Højskolen i [adresse]**

På baggrund af kommunalbestyrelsens beslutning om at meddele
afslag til ombygningen af den tidligere kro, har der været nogle forespørgsler
om ejendommen. Det tekniske område har fulgt op på disse forespørgsler og har
bl.a. været på besigtigelse på stedet.

**Ny planlov i relation til sommerhussager**

9. juni indgik et flertal i folketinget en aftale om en ny
planlov. Loven forventes at medføre en række ændringer i forbuddet mod
helårsbenyttelse af sommerhuse. Indtil den nye lov er trådt i kraft gælder dog
fortsat de gamle regler. Det vil være muligt for folk, der har fået en afgørelse
efter de nugældende regler at udnytte de nye regler, så snart de er vedtaget.

**Byplanmødet 6. - 7. oktober**

Orientering.

**Udvalgsmøde i oktober**

På grund af Byplanmødet er TMU-mødet 6. oktober flyttet til
onsdag den 5. oktober kl. 15-17.30.

**Overfladebelægning på cykelstier**

På baggrund af presseomtale vedrørende cykelstier i Nakskov
er administrationen blevet bedt om at undersøge på hvilken måde, Nakskov
Kommune har kunnet reducere sine udgifter til asfaltbelægninger på cykelstier.
Der er tale om, at Nakskov Kommune har udskiftet en fast rød asfaltbelægning
med en overfladebelægning med røde sten, hvilket er en billigere løsning.

Der gives en nærmere orientering på mødet om fordele og
ulemper ved løsningen samt en kobling til de valg, der er foretaget på området
i Kalundborg Kommune.

**Trafikchikaner i [adresse]**

I forbindelse med et trafiksikkerhedsprojekt i [adresse] har
der været etableret en række trafikchikaner. Det har vist sig, at disse på
forskellig vis har været til gene for trafikanterne, herunder erhvervsdrivende
med større køretøjer. Chikanerne er blevet fjernet, og fremtidige løsninger
skal vurderes på ny.

**Toiletbygningen på [adresse]**

Det har i forhold til toiletbygningen på [adresse] vist
sig, at det i højsæsonen ikke har været tilstrækkeligt med rengøring i
hverdagene. I begyndelsen af juli blev der derfor iværksat rengøring alle ugens
syv dage.

Der arbejdes fortsat med en model for etablering af en
brugs- og driftsaftale med Fonden Reersø Havn.